Viboldon

Viboldon (Viboldone) a l'è ona frazion del comun de San Giulian, in de la Provincia de Milan.
El paes l'è famos per la soa badia, fondada in del 1176 e finida in del 1348. Quand che l'era on comun indipendent, el paes el faseva part de la Piev de San Giulian.
In del period napoleònigh (1809) gh'hinn staa unii i comun de Cives e Rancaa, e in del 1811 anca San Donaa, San Giulian e Sest Ulterian. Tutt i località hinn tornaa indipendent con la nassida del Regn Lombard-Venet.
In del 1869 gh'hinn staa taccaa i comun de Sest Ulterian, San Giulian e Zivid, menter l'ann dòpo l'è stada la vòlta de Pedrian.
In del 1893 Viboldon l'ha perduu el ròl de center comunal, che l'è staa spostaa a San Giulian.

Categoria:Frazzion di comun de la cità metropolitana de Milan
Categoria:Vegg comun de la Lombardia
Categoria:Comun de la Piev de San Giulian